Diari Oficial de la Generalitat Valenciana


Sumari del DOGV 9864, del 05-06-2024 (2024/5194)

RESOLUCIÓ de 19 de maig de 2024, de la subsecretaria de la Vicepresidència Primera i Conselleria de Cultura i Esport, per la qual es convoca la subhasta per a la venda de la collita de taronges de la varietat valència late procedents del monestir de Santa Maria de la Valldigna i s'aprova el plec de clàusules administratives particulars pel qual es regirà, així com la seua publicació en el Diari Oficial de la Generalitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9864

Data del DOGV
:   05-06-2024

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2024/5194


Data del document
:   19-05-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Descriptors 

:   * Vicepresidència Primera i Conselleria de Cultura i Esport

RESOLUCIÓ de 19 de maig de 2024, de la subsecretaria de la Vicepresidència Primera i Conselleria de Cultura i Esport, per la qual es convoca la subhasta per a la venda de la collita de taronges de la varietat valència late procedents del monestir de Santa Maria de la Valldigna i s'aprova el plec de clàusules administratives particulars pel qual es regirà, així com la seua publicació en el Diari Oficial de la Generalitat Valenciana. [2024/5194]  
  
  
El monestir de Santa Maria de la Valldigna és un bé d'interés cultural inscrit en la secció 1a de l'Inventari general del patrimoni cultural valencià. D'acord amb l'article 9 de la Llei 4/2022, de 18 de novembre, de la Generalitat, del Reial Monestir de Santa Maria de la Valldigna, la gestió ordinària del monestir correspon a la conselleria competent en matèria de cultura.  
Este immoble, que comprén les parcel·les cadastrals 4326700PH7794A0807DY, 3814122JX9539E3560AX i 5896288AM4114R9217GH, compta amb una extensa superfície de cultius de cítrics amb una producció considerable de taronges de diverses varietats.  
Per al manteniment de l'arbratge agrícola del monestir de Santa Maria de la Valldigna es requerix la collita del seu fruit perquè este no es veja perjudicat, i per a fer-ho cal fer l'alienació dels cítrics de la varietat valència late, amb un volum estimat de 31.000,00 kg i la recol·lecció del qual, segons campanya agrícola, es preveu entre els mesos de maig i juny de 2024.  
Els fruits del monestir de Santa Maria de la Valldigna tenen el caràcter de béns mobles de caràcter patrimonial d'acord amb l'article 6 de la Llei 14/2003, de 10 d'abril, de patrimoni de la Generalitat, atesa la seua doble característica de ser bé moble fungible i no estar directament o indirectament vinculats al desenvolupament dels servicis públics.  
  
De conformitat amb l'article 85 de la Llei 14/2003, de 10 d'abril, de patrimoni de la Generalitat Valenciana, l'alienació de béns mobles, quan no siguen necessaris per a l'exercici de les funcions públiques, s'acordarà pel titular del departament a què estiguen adscrits, amb taxació pericial prèvia, mitjançant subhasta pública i podrà acordar-se l'alienació directa quan el valor dels béns siga inferior a 30.000 euros i es tracte de béns obsolets o deteriorats per l'ús, o quan la subhasta quede deserta.  
  
D'acord amb tot el que s'ha dit anteriorment i amb l'article 14 de la Llei 14/2003, de 10 d'abril, de patrimoni de la Generalitat Valenciana, que indica que «la valoració de béns mobles i drets incorporals correspon al departament o organisme públic que els tinga adscrits», s'ha elaborat una taxació pericial mitjançant informe tècnic d'enginyer agrícola, de 14 d'octubre de 2022, que estima la producció d'esta varietat cítrica en 31.000 kg. El valor de la producció estarà marcat pel que està establit en la pàgina web de la Conselleria d'Agricultura, Ramaderia i Pesca en l'àrea de Publicacions i estadístiques / Estadístiques / Informació de preus i mercats / Llotja de cítrics, en l'enllaç https://portalagrari.gva.es/va/pye/lonja-de-citricos, per a la setmana en què es produïsca la presentació d'ofertes de la subhasta.  
A fi de garantir la lliure concurrència, la igualtat de tracte de les ofertes, la publicitat i la transparència del procediment de venda de la collita de taronges procedents del monestir de Santa Maria de la Valldigna, s'ha elaborat per a aprovar-se un plec de clàusules administratives particulars pel qual es regirà l'alienació, que s'incorpora a esta proposta com a annex.  
La naturalesa del contracte que s'ha de subscriure serà de caràcter privat, la seua preparació i adjudicació es regirà pel que s'establix en la Llei 14/2003, de 10 d'abril, de patrimoni de la Generalitat, i en este plec, i per al que no s'hi preveu, serà aplicable la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directrius del Parlament Europeu i del Consell 2014/23/UE i 2014/24/UE, de 26 de febrer de 2014; de manera suplementària s'aplicaran la resta de normes de dret administratiu i, en defecte d'això, les normes de dret privat, d'acord amb l'article 5 de la Llei 33/2003, de 3 de novembre, de patrimoni de les administracions públiques.  
Quant als seus efectes i extinció, es regirà per la Llei 3/2013, de 26 de juliol, dels contractes i altres relacions jurídiques agràries, i altres normes de dret privat. L'orde jurisdiccional contenciós administratiu serà el competent per al coneixement de les qüestions que se susciten en relació amb la preparació i l'adjudicació d'este contracte. L'orde jurisdiccional civil serà el competent per a resoldre les controvèrsies que sorgisquen entre les parts en relació amb els efectes, el compliment i l'extinció del contracte.  
De conformitat amb els articles 10.2 i 73 de la Llei 14/2003, de patrimoni de la Generalitat, corresponen als diversos departaments i organismes públics vinculats o dependents de la Generalitat les funcions i les responsabilitats d'administració, defensa, conservació i millora dels béns i drets de domini públic o privat que tinguen adscrits.  
  
L'article 85 de la Llei 14/2003 indica que l'alienació de béns mobles s'acordarà pel titular del departament a què estiguen adscrits, de manera que correspon la competència a la persona titular d'esta conselleria. La Resolució de 13 d'abril de 2022, del conseller d'Educació, Cultura i Esport, sobre delegació de competències en determinats òrgans, determina en el seu apartat 11.2.d que les facultats en matèria de contractació de dret privat queden delegades en la persona titular de la Subsecretaria.  
  
Vistos els antecedents de fet concurrents i els fonaments de dret d'aplicació, en virtut d'això, resolc:  
  
Unic  
Convocar el procediment de subhasta per a la venda de la collita de taronges de la varietat valència late procedents del monestir de Santa Maria de la Valldigna i l'aprovació del plec de clàusules administratives particulars annexat pel qual es regirà, així com la publicació d'este en el Diari Oficial de la Generalitat Valenciana.  
  
Contra esta resolució, que posa fi a la via administrativa, les persones interessades podran interposar un recurs contenciós administratiu davant del jutjat contenciós administratiu corresponent, en el termini de dos mesos comptats des de l'endemà de publicar-se. Així mateix, es podrà interposar un recurs potestatiu de reposició, en el termini d'un mes des de l'endemà de la publicació, davant del mateix òrgan que ha dictat la resolució. Tot això, de conformitat amb el que establixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades en puguen exercir, si és el cas, qualsevol altre que estimen procedent.  
  
València, 19 de maig de 2024.- La sotssecretària de la Vicepresidència Primera i Conselleria de Cultura i Esport: María Eugenia Vives Arlandis.  
  
  
Plec de condicions per a l'adjudicació, mitjançant subhasta, de la collita de taronges de la varietat valència late procedents del monestir de Santa Maria de la Valldigna  
  
Clàusula primera. Objecte, qualificació i justificació de la necessitat del contracte  
El monestir de Santa Maria de la Valldigna és un bé d'interés cultural inscrit en la secció 1a de l'Inventari general del patrimoni cultural valencià. D'acord amb l'article 9 de la Llei 4/2022, de 18 de novembre, de la Generalitat, del Reial Monestir de Santa Maria de la Valldigna, la gestió ordinària del monestir correspon a la conselleria competent en matèria de cultura. Este immoble, que comprén les parcel·les cadastrals 1125791GM7333G2252HD, 0364572ZV1532M5239RP i 2070035TM4862Z5041YT, compta amb una extensa superfície de cultius de cítrics amb una producció considerable de taronges de diverses varietats.  
Per al manteniment de l'arbratge agrícola del monestir de Santa Maria de la Valldigna es requerix arreplegar el seu fruit perquè no es veja perjudicat. Els béns objecte d'esta alienació són les taronges que es descriuen en la taula que s'exposa a continuació, individualitzats com a lot independent. El contracte actual es concreta per a la varietat valència late, en volum estimat de 31.000,00 kg i la recol·lecció de la qual es preveu entre els mesos de maig i juny de 2024.  
  
Els fruits del monestir de Santa Maria de la Valldigna tenen el caràcter de bé moble patrimonial d'acord amb l'article 6 de la Llei 14/2003, de 10 d'abril, de patrimoni de la Generalitat, atesa la seua doble característica de ser bé moble fungible i no estar directament o indirectament vinculat al desenvolupament dels servicis públics.  
  
  
Clàusula segona. Règim jurídic del contracte  
La naturalesa del contracte que s'ha de subscriure serà de caràcter privat, la seua preparació i adjudicació es regirà pel que s'establix en la Llei 14/2003, de 10 d'abril, de patrimoni de la Generalitat, i en este plec, i per al que no s'hi preveu, serà aplicable la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directrius del Parlament Europeu i del Consell 2014/23/UE i 2014/24/UE, de 26 de febrer de 2014; de manera suplementària s'aplicaran la resta de normes de dret administratiu i, en defecte d'això, les normes de dret privat, d'acord amb l'article 5 de la Llei 33/2003, de 3 de novembre, de patrimoni de les administracions públiques.  
Quant als seus efectes i extinció, es regirà per la Llei 3/2013, de 26 de juliol, dels contractes i altres relacions jurídiques agràries, i altres normes de dret privat. L'orde jurisdiccional contenciós administratiu serà el competent per al coneixement de les qüestions que se susciten en relació amb la preparació i l'adjudicació d'este contracte. L'orde jurisdiccional civil serà el competent per a resoldre les controvèrsies que sorgisquen entre les parts en relació amb els efectes, el compliment i l'extinció del contracte.  
  
Clàusula tercera. Procediment de selecció i adjudicació  
De conformitat amb l'article 85 de la Llei 14/2003, de 10 d'abril, de patrimoni de la Generalitat Valenciana, l'alienació de béns mobles, quan no siguen necessaris per a l'exercici de les funcions públiques, s'acordarà pel titular del departament a què estiguen adscrits, amb taxació pericial prèvia, mitjançant subhasta pública, i es podrà acordar l'alienació directa quan el valor dels béns siga inferior a 30.000 euros i es tracte de béns obsolets o deteriorats per l'ús, o quan la subhasta quede deserta.  
  
D'acord amb tot el que s'ha dit anteriorment i amb l'article 14 de la Llei 14/2003, de 10 d'abril, de patrimoni de la Generalitat Valenciana, que indica que «la valoració de béns mobles i drets incorporals correspon al departament o organisme públic que els tinga adscrits», s'ha elaborat una taxació pericial mitjançant informe tècnic d'enginyer agrícola, de 14 d'octubre de 2022, que estima la producció d'esta varietat cítrica en 31.000 kg. El valor de la producció estarà marcat pel que està establit en la pàgina web de la Conselleria d'Agricultura, Ramaderia i Pesca en l'àrea de Publicacions i estadístiques / Estadístiques / Informació de preus i mercats / Llotja de cítrics (enllaç https://portalagrari.gva.es/va/pye/lonja-de-citricos), per a la setmana en què es produïsca la presentació d'ofertes de la subhasta.  
En este procediment de subhasta es garantix la lliure concurrència, la igualtat de tracte de les ofertes, la publicitat i la transparència. Per a la valoració de les proposicions i la determinació de la millor oferta s'atendrà un únic criteri d'adjudicació, que serà necessàriament el del millor preu.  
No es constituirà una mesa de contractació per la naturalesa i l'objecte del contracte, ja que es tracta de la venda del producte d'un bé patrimonial i es té com a únic criteri d'adjudicació el preu.  
  
Clàusula quarta. Capacitat per a prendre part en el procediment  
1. De conformitat amb el que s'establix en l'article 8 de la Llei 14/2003, de 10 d'abril, de patrimoni de la Generalitat Valenciana, podran prendre part en la subhasta totes les persones físiques o jurídiques que tinguen capacitat per a contractar, d'acord amb les normes contingudes en el Codi Civil sobre capacitat general per a tota classe de contractes i, en particular, per al contracte de compravenda.  
2. No podran prendre part en la subhasta les persones físiques ni jurídiques que incórreguen en alguna de les prohibicions per a contractar establides en l'article 71 de la Llei 9/2017, de 8 de novembre, de contractes del sector públic. Així mateix, no hi podran prendre part, quan resulte aplicable, les persones físiques incurses en les prohibicions d'adquirir establides en l'article 1459 del Codi Civil. Igualment, no podran participar les persones físiques o jurídiques que hagen intervingut en el procediment d'alienació (en la taxació del bé o en altres supòsits), i s'aplicaran a este efecte, per analogia, les causes d'abstenció i recusació previstes per als pèrits en l'article 124 de la Llei d'enjudiciament civil. La circumstància de no incórrer en prohibició de contractar s'acreditarà mitjançant la declaració responsable prevista en l'annex I.  
  
  
Clàusula quinta. Convocatòria de la subhasta  
La convocatòria de la subhasta es publicarà en el Diari Oficial de la Generalitat Valenciana i s'anunciarà en la pàgina web de la Vicepresidència Primera i Conselleria de Cultura i Esport (enllaç Informació pública - Patrimoni Cultural - Generalitat Valenciana (gva.es)).  
  
Clàusula sexta. Presentació d'ofertes  
1. Condicions prèvies  
Les proposicions dels interessats s'han d'ajustar als plecs i la documentació que regixen la licitació, i la seua presentació suposa l'acceptació incondicionada per l'empresari del contingut del total de les seues clàusules o condicions, sense excepció o cap reserva.  
Cada licitador no podrà presentar més d'una oferta per lot. Els licitadors es podran presentar a un o diversos lots.  
2. L'oferta mínima serà la que s'indica com a tal per a la varietat objecte de la subhasta durant la setmana en què tinga lloc la presentació d'ofertes, segons el que s'establix en la pàgina web de la Conselleria d'Agricultura, Ramaderia i Pesca en l'àrea de Publicacions i estadístiques / Estadístiques / Informació de preus i mercats / Llotja de cítrics (enllaç https://portalagrari.gva.es/va/pye/lonja-de-citricos).  
3. Forma i termini de presentació de sol·licituds  
Per a participar en la subhasta, els licitadors han de presentar, preferentment mitjançant el tràmit Z de la Vicepresidència Primera i Conselleria de Cultura i Esport, l'enllaç del qual és Z - Sol·licitud general d'iniciació i tramitació telemàtica de procediments de la Vicepresidència Primera i Conselleria de Cultura i Esport (tràmit que cal utilitzar exclusivament quan no n'hi haja un d'específic en la seu electrònica de la Generalitat) - GVA.ES - Generalitat Valenciana, el model d'instància contingut en l'annex I i el model de proposició econòmica de l'annex II; tot això, dirigit al Servici de Coordinació d'Entitats Culturals de la Direcció General de Patrimoni Cultural de la conselleria esmentada.  
  
Per a fer-ho, cal disposar d'algun dels sistemes de firma electrònica admesos, que figuren en la seu electrònica de la Generalitat, a nom de l'entitat sol·licitant, https://sede.gva.es.  
No obstant això, també podran presentar els documents en qualsevol dels llocs indicats en l'article 16.4 de la Llei 39/2015, d'1 d'octubre, del procediment administratiu de les administracions públiques (d'ara en avant, Llei 39/2015). La presentació de sol·licituds amb altres mitjans diferents dels anteriors serà motiu d'exclusió.  
A més, el licitador remetrà dins del termini de presentació d'ofertes, mitjançant correu electrònic a asxloedcujfmoqafn@mjp.pu, una còpia dels annexos I i II presentats i registrats. Sense la concurrència d'este requisit no s'admetrà la proposició.  
La presentació de proposicions es realitzarà en el termini de 10 dies hàbils comptats des de l'endemà de la publicació de la convocatòria en el Diari Oficial de la Generalitat Valenciana, excloent-hi del còmput els dissabtes, els diumenges i els festius declarats.  
4. Documentació  
La presentació de proposicions es farà dins del termini i l'hora que s'assenyalen en l'anunci de licitació.  
Cal presentar la documentació següent:  
a) Documentació administrativa  
- Formulari de participació (annex I), firmat pel representant de l'empresa o la persona física que participe en el procés.  
Si l'interessat és una persona física, ha de presentar fotocòpia compulsada del document nacional d'identitat, o el que legalment o reglamentàriament el substituïsca.  
Quant a persones jurídiques, mitjançant la fotocòpia del CIF, l'escriptura o el document de constitució, els estatuts o l'acte fundacional, degudament inscrits, si és el cas, en el registre públic que corresponga, a més dels poders de representació, tots estos compulsats.  
  
b) Proposició econòmica  
- Model de proposició econòmica (annex II). Ha d'anar firmada pel representant de l'empresa o persona física que participe en el procés.  
  
Les proposicions i els documents dels interessats s'han d'ajustar a este plec i els annexos, i la seua presentació suposa l'acceptació incondicionada pel licitador del contingut del total de les seues clàusules o condicions, sense excepció o cap reserva.  
Les proposicions són secretes i s'han d'arbitrar els mitjans que garantisquen este caràcter fins al moment d'obrir-les.  
L'Administració es reserva la facultat de comprovar en qualsevol moment la veracitat del que declaren els licitadors abans de l'adjudicació del contracte, o bé durant la vigència d'este, i pot dur a terme esta comprovació per si mateixa o per mitjà de petició al licitador o adjudicatari de documentació o informes complementaris. La falsedat de les dades aportades pel licitador provoca la no admissió de l'oferta i la imposició de la penalitat de considerar l'empresa incursa, per tant, en prohibició per a contractar, així com, si és el cas, l'exigència de les responsabilitats i indemnitzacions que es deriven d'este fet. Tot això, sense perjuí de les responsabilitats penals, civils i administratives que siguen procedents.  
  
Clàusula sèptima. Pressupost base de licitació  
El preu s'expressarà en euros per quilogram de cítrics. La quantitat estimada és de 31.000 kg. Per a garantir una venda segons el preu de mercat, este es determinarà d'acord amb el que s'establix en la pàgina web de la Conselleria d'Agricultura, Ramaderia i Pesca en l'àrea de Publicacions i estadístiques / Estadístiques / Informació de preus i mercats / Llotja de cítrics (enllaç https://portalagrari.gva.es/va/pye/lonja-de-citricos).  
Els participants podran presentar ofertes iguals o superiors al preu que corresponga a la varietat objecte de la subhasta, de conformitat amb els preus que cada setmana s'indiquen en la llotja de cítrics.  
S'exclouran les ofertes que no aconseguisquen el preu mínim indicat per a la varietat objecte de la subhasta durant la setmana en què tinga lloc la presentació d'ofertes.  
  
Clàusula octava. Comprovació de la documentació presentada  
La Direcció General de Patrimoni Cultural de la Vicepresidència Primera i Conselleria de Cultura i Esport, com a òrgan instructor, comprovarà prèviament a la celebració de l'acte públic d'obertura d'ofertes que la documentació presentada és correcta.  
  
Clàusula novena. Obertura de les proposicions econòmiques  
L'obertura de les proposicions econòmiques es realitzarà en acte públic en el dia i l'hora que s'anunciarà en la pàgina web de la Vicepresidència Primera i Conselleria de Cultura i Esport (enllaç https://cultura.gva.es/va/web/patrimonio-cultural-y-museos/informacion-publica) i tindrà lloc a la seu del Servici de Coordinació d'Entitats Culturals de la Direcció General de Patrimoni Cultural de la Conselleria, situada a l'avinguda de Campanar, 32, 46337 València, amb convocatòria prèvia a este efecte. Durant la celebració de l'acte es farà lectura de cada una de les ofertes.  
  
Clàusula dècima. Adjudicació de la venda  
Una vegada finalitzat l'acte públic d'obertura d'ofertes, s'estendrà acta de la sessió, que es notificarà a tots els licitadors. Esta acta ordenarà les ofertes de més a menys preu. L'adjudicatari de la venda serà la persona o entitat mercantil que haja realitzat l'oferta més alta. Sobre la base del resultat de la subhasta, la Direcció General de Patrimoni Cultural elevarà proposta d'adjudicació a l'òrgan competent de la Vicepresidència Primera i Conselleria de Cultura i Esport per a la formalització del contracte privat d'adjudicació.  
  
Clàusula onzena. Compromisos de l'adjudicatari  
L'adjudicatari quedarà compromés a retirar els cítrics en el moment de la recol·lecció en el camp.  
Tots els gastos que genere la retirada correran a compte de l'adjudicatari. A este efecte, es coordinarà amb l'empresa adjudicatària la data en la qual es procedirà a la recol·lecció.  
La recol·lecció dels cítrics es realitzarà segons les previsions de recol·lecció establides en el lot (vegeu clàusula primera) i esta serà a compte de l'adjudicatari del contracte.  
La retirada dels cítrics es farà tenint en compte les normes sobre seguretat i salut laboral que s'hi apliquen, sota la supervisió de la persona designada pel Servici de Coordinació d'Entitats Culturals.  
  
L'incompliment d'estes obligacions donarà lloc a la pèrdua del dret de compra i a l'adjudicació de la venda a l'oferta més avantatjosa següent.  
La Vicepresidència Primera i Conselleria de Cultura i Esport emetrà factura per l'import de venda de conformitat amb la liquidació efectuada després de la recol·lecció per l'adjudicatari del contracte i en funció dels quilograms de fruita recol·lectats que tinguen valor comercial. L'import de la factura l'ha d'abonar la persona adjudicatària dins dels trenta dies següents a la data de l'emissió i la notificació.  
  
  
Clàusula dotzena. Duració del contracte  
La duració del contracte es reduïx al temps necessari per a la retirada dels cítrics en el moment de la recol·lecció al camp, l'elaboració de la factura legal corresponent per part de la Vicepresidència Primera i Conselleria de Cultura i Esport i el pagament de l'import corresponent en el termini previst mitjançant ingrés en el compte bancari que l'adjudicador del contracte designe a este efecte.  
  
Clàusula tretzena. Responsable de l'execució del contracte  
Serà responsable de l'execució del contracte la persona titular del Servici de Coordinació d'Entitats Culturals de la Direcció General de Patrimoni Cultural de la Vicepresidència Primera i Conselleria de Cultura i Esport, o la persona en qui delegue.  
  
Clàusula catorzena. Extinció del contracte  
El contracte s'extingirà per compliment o resolució.  
A este efecte, serà aplicable, a més del que està previst en este plec de condicions, el que es disposa en el Codi Civil; en la Llei 3/2013, de 26 de juliol, dels contractes i altres relacions jurídiques agràries, i altres normes de dret privat.  
L'aplicació de les causes de resolució i els seus efectes, així com el procediment corresponent i la indemnització per danys i perjuís que siga procedent, s'ajustarà al que es disposa en les disposicions de dret privat (Codi Civil) que s'aplica, amb les excepcions establides en este plec.  
  
  
València, 19 de maig de 2024.- La sotssecretària de la Vicepresidència Primera i Conselleria de Cultura i Esport: María Eugenia Vives Arlandis.  
  
  
ANNEX I  
Model d'instància per a sol·licitar prendre part en la subhasta   
per a la venda de la collita de taronges de la varietat valència late procedents del monestir de Santa Maria de la Valldigna  
  
El sr. / la sra................................................................, amb domicili a …………………. carrer……………………………………………………i telèfon………………., amb DNI………………………….…….., que actua en nom propi o en representació (ratlleu el que no siga procedent) de…………………., amb domicili a…………………………………………………………i NIF número…………………………..  
  
SOL·LICITA prendre part en la subhasta per a la venda de cítrics produïts al monestir de Santa Maria de la Valldigna i als efectes de la qual declara:  
a) Que reunix la capacitat legal necessària per a prendre part en la subhasta i formalitzar el contracte de compravenda corresponent.  
b) Que accepta íntegrament les condicions establides en el plec de condicions de la convocatòria.  
c) Que no està incurs en una prohibició per a contractar de les que s'arrepleguen en l'article 71 de la Llei 9/2017, de 8 de novembre, de contractes del sector públic.  
d) Estar al corrent del compliment de les obligacions tributàries i de les obligacions amb la Seguretat Social imposades per les disposicions vigents. Per a verificar-les, autoritze el Servici de Coordinació d'Entitats Culturals la consulta de les dades d'estar al corrent dels pagaments amb l'Agència Tributària estatal, l'Agència Tributària autonòmica i no m'opose a l'obtenció de les dades d'estar al corrent dels pagaments amb la Tresoreria de la Seguretat Social.  
e) Que d'acord amb el que s'establix en la clàusula sexta, apartat 3, del plec de la convocatòria, adjunte la documentació següent:  
(relacioneu documents segons corresponga)  
Així mateix, em compromet a acreditar la possessió i la validesa dels documents a què es fa referència en esta declaració, en cas que siga proposat com a adjudicatari del contracte o en qualsevol moment en què siga requerit per a fer-ho.  
  
Lloc, data i firma  
  
  
ANNEX II  
Model de proposició econòmica lot únic  
  
El Sr. / La Sra................................................................, amb domicili a ………………….carrer……………………………………………………i telèfon………………., amb DNI ………………………….…….., que actua en nom propi o en representació (ratlleu el que no siga procedent) de ……………………………………….……………………, amb domicili a …………………………………………………………i NIF número………………………….., amb coneixement del plec de condicions que regix la subhasta per a la venda de cítrics produïts al monestir de Santa Maria de la Valldigna, presenta l'oferta econòmica següent:  
……………………………………………………………………………  
  
Així mateix, es compromet a la retirada total dels cítrics d'acord amb el que s'establix en el plec de condicions que regix la subhasta.  
  
Lloc, data i firma